ตลท.เพิ่มเหตุเพิกถอน SINGHA
ตลท.เพิ่มเหตุเพิกถอน SINGHA หลังศาลล้มละลายกลางมีคำสั่งพิทักษ์ทรัพย์
3 มิ.ย. 2558

ผู้สื่อข่าวรายงานว่า ตลาดหลักทรัพย์แห่งประเทศไทยประกาศให้หลักทรัพย์ของบริษัท สิงห์ พาราเทค จำกัด(มหาชน) หรือ SINGHA เข้าข่ายอาจถูกเพิกถอนเพิ่มเติมตั้งแต่วันที่ 3 มิถุนายน 2558 เนื่องจากศาลล้มละลายกลางได้มีคำสั่งพิทักษ์ทรัพย์ของ SINGHA และได้ประกาศในราชกิจจานุเบกษา เมื่อวันที่ 26 พฤษภาคม 2558
ทั้งนี้จึงเป็นเหตุให้ SINGHA เข้าข่ายอาจถูกเพิกถอนจากการเป็นหลักทรัพย์จดทะเบียนเพิ่มเติมตามข้อบังคับตลาดหลักทรัพย์แห่ง ประเทศไทยเรื่อง การเพิกถอนหลักทรัพย์จดทะเบียน พ.ศ.2542 ข้อ 9(8) กรณีบริษัทจดทะเบียนถูกศาลสั่งพิทักษ์ทรัพย์หรือมีเหตุอย่างใดอย่างหนึ่งที่มีลักษณะคล้ายคลึงกัน
หมายเหตุ : ปัจจุบัน SINGHA เป็นหลักทรัพย์ที่เข้าข่ายต้องปรับปรุงฐานะการเงินและการดำเนินงานระยะที่ 3 (NC ระยะที่ 3)